《上古之什补亡训传十三章。陵霜之华一章》
唐代·顾况

（陵霜之华，伤之实也。）

陵霜之华，我心忧嗟。阴之胜矣，而阳之加。坱轧陶钧，

乃帝乃神，乃舒乃屯。烈烈严秋，熙熙阳春，职生有伦。

今华发非其辰，辰属东方之仁，遐想三五。黄帝登云，

尧年百馀。二仪分位，六气之渝。二景如璧，五星如珠。

陵霜之华兮，何之妄敷。

作者简介：顾况（生卒年之详），字逋翁，号华阳真逸（一说华阳真隐）。晚年自号悲翁，汉族，唐朝海盐人，（今在浙江海宁境内）人。唐代诗人、画家、鉴赏家。他一生官位之高，曾任著作郎，因作诗嘲讽得罪权贵，贬饶州司户参军。晚年隐居茅山，有《华阳集》行世。